# Hraðmót HSK 2012 konur

Hraðmót HSK í kvennaflokki fór fram á Hvolsvelli mánudaginn 15. október síðastliðinn. Alls voru 9 lið skráð til þátttöku og voru þar á meðal 3 lið frá Hrunamönnum! En þetta er jafnframt fyrsta mótið sem Hrunakonur, sem búsettar eru að meiri hluta á Flúðum og nágrenni, taka þátt í blakmóti á vegum HSK það best ég veit ☺ - velkomnar í hópinn stelpur.

Skv. reglugerð um Hraðmót HSK var dregið í 2 riðla sem spiluðu saman en að lokum voru leikin einföld úrslit á milli riðla, þannig að efstu liðin úr hvorum riðli spiluðu um fyrsta sætið, næstuefstu liðin spiluðu um 3. sætið og svo koll af kolli. Í riðlakeppninni báru Hrunakonur 1 höfuð og herðar yfir andstæðinga sína í sínum riðli og komust þar með í úrslitaleik um 1. sætið og Hrunakonur 2 náðu öðru sætinu í riðlinum og þar með leik um 3. sætið. Keppnin var aðeins jafnari í hinum riðlinum, en þar unnu Laugdælur 2 lið Laugdæla 1 sem aftur vann Dímon-Heklu sem unnu svo Laugdælur 2. Það varð því reikna út stigahlutfall til að skera úr um röð liðanna í riðlinum. Fór það svo að Laugdælur 1 höfðu besta stigahlutfallið og spiluðu gegn Hrunakonum 1 um fyrsta sætið, Dímon-Hekla spiluðu um 3. sætið en Laugdælur 2 sátu eftir og spiluðu um 5. sætið.

Í úrslitaviðureignunum fór það svo að leikur Hrunakvenna 1 og Laugdæla 1 endaði með jafntefli, 1-1. Það varð því að skoða stigahlutfallið til að skera úr um sigurvegarana og mátti vart tæpara standa en Laugdælur 1 tóku gullið á aðeins einu stigi, enþær skoruðu einu stigi meira í sinni taphrinu heldur en Hrunakonur 1. Hrunakonur 2 urðu því í öðru sæti og Dímon-Hekla náði 3. sætinu með 2-0 sigri á Hrunakonum 2. Til hamingju með það

Gunnhildur Hinriksdóttir

Formaður Blaknefndar HSK





